CELEX: 62022CN0328
Language: lt
Date: 2022-05-16 00:00:00
Title: Byla C-328/22: 2022 m. gegužės 16 d. pareikštas ieškinys byloje Europos Komisija / Slovėnijos Respublika

2022 7 4   
            
            
               LT
            
            
               Europos Sąjungos oficialusis leidinys
            
            
               C 257/29
            
         
      2022 m. gegužės 16 d. pareikštas ieškinys byloje Europos Komisija / Slovėnijos Respublika
      
      (Byla C-328/22)
      (2022/C 257/37)
      Proceso kalba: slovėnų
      
         Šalys
      
      
         Ieškovė: Europos Komisija, atstovaujama B. Rous Demiri, E. Sanfrutos Cano
      
         Atsakovė: Slovėnijos Respublika
      
         Ieškovės reikalavimai
      
      Komisija Teisingumo Teismo prašo:
      
                  1.
               
               
                  pripažinti, kad neužtikrinusi tinkamos miesto nuotekų surinkimo sistemos įrengimo
                  
                              —
                           
                           
                              pagal Tarybos direktyvos 91/271/EEB (1) 4 straipsnį – Kočevės, Trbovlės, Lokos ir Liublianos aglomeracijoms,
                           
                        
                              —
                           
                           
                              pagal Tarybos direktyvos 91/271/EEB 5 straipsnį – Kočevės, Trbovlės ir Lokos aglomeracijoms,
                           
                        
                              —
                           
                           
                              pagal Tarybos direktyvos 91/271/EEB 15 straipsnį ir I priedo B ir D skirsnius Liublianos ir Ptuj Ptujus aglomeracijoms,
                           
                        Slovėnijos Respublika neįvykdė atitinkamų įsipareigojimų pagal Tarybos direktyvos 91/271/EEB dėl miesto nuotėkų valymo 4, 5 ir 15 straipsnius ir jos I priedo B ir D skirsnius;
               
            
                  2.
               
               
                  priteisti iš Slovėnijos Respublikos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Ši byla susijusi su 1991 m. gegužės 21 d. Tarybos direktyvos 91/271/EEB dėl miesto nuotėkų valymo įgyvendinimu Slovėnijoje. Šio ginčo pagrindas – ilga ir sudėtinga procedūra, kuria siekiama nustatyti įsipareigojimų pagal Sąjungos teisę nevykdymą, kuri tęsiasi nuo 2014 m. ir per kurią Komisija nustatė įvairių pažeidimų.
      Pažeidimo objektas – Nuotekų valymo direktyvos nesilaikymas kai kuriose aglomeracijose ir netinkamas iš miesto nuotekų valymo įrenginių išleidžiamų vandenų monitoringas. Direktyvos nesilaikančių aglomeracijų skaičius keitėsi vykstant procedūrai, nes kai kurie pažeidimai buvo ištaisyti per nagrinėjamą laikotarpį, tačiau kiti liko ir yra šio ieškinio pagrindas.
      
         (1)  1991 m. gegužės 21 d. Tarybos direktyva dėl miesto nuotėkų valymo (OL L 135, 1991, p. 40; 2004 m. specialusis leidimas lietuvių k., 15 sk., 2 t., p. 26).